கேள்வி: தி மம்மி (திரைப்படம்) - கதாபாத்திரங்கள் பற்றி தகவல் சொல்.
பதில்: பிரேன்டன் ஃபிரேசர் ''ரிச்சர்ட் ஓகானல்'' அல்லது ''ரிக்'' எனும் கதாபாத்திரத்தில் நடித்துள்ளார். ரேச்சல் வய்ஸ் ''ஈவ்லின்'' அல்லது ஈவி எனும் கதாபாத்திரத்தில் நடித்துள்ளார். அர்னால்டு வஸ்லோ ''இம்ஹோடெப்'' மற்றும் மம்மி கதாபாத்திரத்தில் நடித்துள்ளார். இக்கதாபாத்திரம் 1290 காலகட்டங்களில் வாழ்ந்த மிகப்பெரிய தலைமை மந்திரவாதி, உயிருடன் புதைக்கப்பட்டு திரும்பி வராமல் இருக்க மெஜாய் வீரர்களால் பதுகாக்கப்பட்டவன், 3000 ஆண்டுகள் கழித்து மம்மியாக உயிர்பெற்ரு வருகிறான். ஜான் ஹன்னா ''ஜோனாத்தன்'' எனும் கதாப்பாத்திரத்தில் நடித்துள்ளார். இக்கதாபாத்திரம் ஈவியின் அண்ணன். பாரோவின் சொத்துக்களை திருடுவதற்காக ஹன்னபுத்ராவிற்கு செல்லுபவன். ஆடெட் பெர் ''ஆர்டெத் பே'' எனும் கதாபாத்திரத்தில் நடித்துள்ளார். இக்கதாபாத்திரம் ஒரு மெஜாய் வீரன் மேலும் ஹன்னபுத்ரா நகரின் பாதுகாவலன்.
கேள்வி: தி மம்மி (திரைப்படம்) - வெளியீடு மற்றும் வசூல் குறித்து விரிவாக சொல்லுங்கள்.
பதில்: ''தி மம்மி'' திரைப்படம் மே 7, 1999 அன்று அமெரிக்காவில் 3210 திரையரங்குகளில் திரையிடப்பட்டது. திரையிடப்பட்ட முதல் வாரமே இத்திரைப்படம் நாற்பத்தி மூன்று மில்லியன் அமெரிக்க டாலர்களை வசூலித்தது. இத்திரப்படம் மொத்தமாக அமெரிக்காவில் 155 மில்லியன் அமெரிக்க டாலர்களையும் வெளிநாடுகளில் 260 மில்லியன் அமெரிக்க டாலர்களையும் வசூல் செய்தது. மொத்தம் இத்திரைப்படம் உலகம் முழுவதுமிருந்து நானூற்று பதினைந்து மில்லியன் அமெரிக்க டாலர்களை வசூலித்தது.
கேள்வி: தி மம்மி (திரைப்படம்) - விருதுகள் குறித்து விரிவாக சொல்லுங்கள்.
பதில்: ஜெர்ரி கோல்ட்ஸ்மித் இத்திரைப்படத்தின் சிறந்த இசைக்காக பி.எம்.ஐ திரைப்பட விருதை வாங்கினார். நிக் டட்மென் மற்றும் ஐலின் செடன் ஆகிய இருவரும் இத்திரைப்படத்தின் ஒப்பனைக்காக சாட்டர்ன் விருதை வாங்கியுள்ளனர்.